title: Εκτελεστικός κανονισμός (ΕΕ) αριθ. 231/2011 της Επιτροπής, της 9ης Μαρτίου 2011 , σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

text:
               10.3.2011

               EL

               Επίσημη Εφημερίδα της Ευρωπαϊκής Ένωσης

               L 63/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 231/2011 ΤΗΣ ΕΠΙΤΡΟΠΉΣ
   της 9ης Μαρτίου 2011
   σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
   Εκτιμώντας τα ακόλουθα:
   Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 10 Μαρτίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Μαρτίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 350 της 31.12.2007, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  IL

                  122,2

                  MA

                  51,5

                  TN

                  115,9

                  TR

                  89,8

                  ZZ

                  94,9

                  0707 00 05

                  TR

                  166,1

                  ZZ

                  166,1

                  0709 90 70

                  MA

                  43,3

                  TR

                  102,7

                  ZZ

                  73,0

                  0805 10 20

                  EG

                  57,2

                  IL

                  64,5

                  MA

                  50,0

                  TN

                  55,5

                  TR

                  69,9

                  ZZ

                  59,4

                  0805 50 10

                  EG

                  42,1

                  MA

                  42,1

                  TR

                  52,4

                  ZZ

                  45,5

                  0808 10 80

                  AR

                  99,8

                  CA

                  101,6

                  CL

                  105,4

                  CN

                  84,8

                  MK

                  54,8

                  US

                  146,4

                  ZA

                  67,5

                  ZZ

                  94,3

                  0808 20 50

                  AR

                  85,2

                  CL

                  106,8

                  CN

                  81,8

                  US

                  79,9

                  ZA

                  103,8

                  ZZ

                  91,5

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/301 της Επιτροπής, της 13ης Φεβρουαρίου 2015 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Weißlacker/Allgäuer Weißlacker (ΠΟΠ)]

text:
               26.2.2015

               EL

               Επίσημη Εφημερίδα της Ευρωπαϊκής Ένωσης

               L 55/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/301 ΤΗΣ ΕΠΙΤΡΟΠΉΣ
   της 13ης Φεβρουαρίου 2015
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Weißlacker/Allgäuer Weißlacker (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΚ) αριθ. 1151/2012, η αίτηση που υπέβαλε η Γερμανία για την καταχώριση της ονομασίας «Weißlacker/Allgäuer Weißlacker» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Weißlacker/Allgäuer Weißlacker» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Weißlacker/Allgäuer Weißlacker» (ΠΟΠ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.3 Τυριά του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 364 της 15.10.2014, σ. 43.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13.6.2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 368/2012 της Επιτροπής, της 27ης Απριλίου 2012 , για τροποποίηση του κανονισμού (ΕΕ) αριθ. 44/2012 του Συμβουλίου για τον καθορισμό, για το 2012, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνίας

text:
               28.4.2012

               EL

               Επίσημη Εφημερίδα της Ευρωπαϊκής Ένωσης

               L 116/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 368/2012 ΤΗΣ ΕΠΙΤΡΟΠΉΣ
   της 27ης Απριλίου 2012
   για τροποποίηση του κανονισμού (ΕΕ) αριθ. 44/2012 του Συμβουλίου για τον καθορισμό, για το 2012, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 44/2012 του Συμβουλίου, της 17ης Ιανουαρίου 2012, για τον καθορισμό, για το 2012, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνίας (1) και συγκεκριμένα το άρθρο 5 παράγραφος 4.
   Εκτιμώντας τα ακόλουθα:

               (1)

               Τα όρια αλιευμάτων για το αμμόχελο στα ύδατα ΕΕ των ζωνών ICES IIa, IIIa και IV καθορίζονται στο παράρτημα ΙΑ του κανονισμού (ΕΕ) αριθ. 44/2012.

               (2)

               Σύμφωνα με το σημείο 4 του παραρτήματος ΙΙΒ του κανονισμού (ΕΕ) αριθ. 44/2012 η Επιτροπή πρέπει να αναθεωρήσει τα συνολικά επιτρεπόμενα αλιεύματα (TAC) και τις ποσοστώσεις του 2012 για το αμμόχελο στις εν λόγω ζώνες, με βάση την επιστημονική γνωμοδότηση που έχει υποβληθεί για καθεμία από τις επτά περιοχές διαχείρισης που ορίζονται στο εν λόγω παράρτημα.

               (3)

               Σύμφωνα με τη γνωμοδότηση του Διεθνούς Συμβουλίου Εξερεύνησης της Θάλασσας (ICES) σχετικά με το αμμόχελο την 1η Μαρτίου 2012 τα αλιεύματα στην περιοχή διαχείρισης 1 πρέπει να περιοριστούν σε 23 000 τόνους σε σχέση με την αρχική ποσότητα των 200 000 τόνων για την εν λόγω περιοχή που ορίστηκε στον κανονισμό (ΕΕ) αριθ. 44/2012.

               (4)

               Σύμφωνα πάλι με σύσταση της ICES σε καθεμιά από τις περιοχές διαχείρισης 2, 3 και 4 πρέπει να επιτρέπονται αλιεύματα ποσότητας έως 5 000 τόνους, ώστε να είναι εφικτή η παρακολούθηση του αποθέματος στις εν λόγω περιοχές, για τα αλιεύματα στην περιοχή διαχείρισης 6 δεν πρέπει να επιτρέπεται αύξηση πέραν των 420 τόνων που ορίστηκαν για το 2011 και όσον αφορά τις περιοχές διαχείρισης 5 και 7 τα επιτρεπόμενα αλιεύματα πρέπει να είναι μηδενικά.

               (5)

               Συνεπώς, το παράρτημα IA του κανονισμού (ΕΕ) αριθ. 44/2012 πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IA του κανονισμού (ΕΕ) αριθ. 44/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Απριλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 25 της 27.1.2012, σ. 55.

      ΠΑΡΑΡΤΗΜΑ
      Στο παράρτημα IA του κανονισμού (ΕΕ) αριθ. 44/2012 η καταχώριση που αφορά το αμμόχελο στα ύδατα ΕΕ των ζωνών ICES IIa, IIIa και IV αντικαθίσταται από την ακόλουθη:

                                 «Είδος

                                 :

                                 Είδος αμμόχελο και σχετικά παρεμπίπτοντα αλιεύματα

                                    Ammodytes spp

                                 Ζώνη

                                 :

                                 Ενωσιακά ύδατα των IIa, IIIa και IV (1)

                                 (SAN/2A3A4.)

                     Δανία

                     17 376 (2)

                     Αναλυτικό TAC

                     Ηνωμένο Βασίλειο

                     380 (2)

                     Γερμανία

                     26 (2)

                     Σουηδία

                     638 (2)

                     ΕΕ

                     18 420 (2)

                     Νορβηγία

                     20 000

                     TAC

                     38 420

                        Ειδικοί όροι:

                     Εντός των ορίων των ανωτέρω ποσοστώσεων, στις ακόλουθες περιοχές διαχείρισης αμμόχελου, όπως ορίζονται στο παράρτημα ΙΙΒ, μπορούν να αλιεύονται κατ’ ανώτατο όριο οι κάτωθι ποσότητες:

                                             Ζώνη

                                             :

                                             Ύδατα ΕΕ των περιοχών διαχείρισης αμμόχελου

                                 1

                                 2

                                 3

                                 4

                                 5

                                 6

                                 7

                                 (SAN/*234_1)

                                 (SAN/*234_2)

                                 (SAN/*234_3)

                                 (SAN/*234_4)

                                 (SAN/*234_5)

                                 (SAN/*234_6)

                                 (SAN/*234_7)

                                 Δανία

                                 2 830

                                 4 717

                                 4 717

                                 4 717

                                 0

                                 395

                                 0

                                 Ηνωμένο Βασίλειο

                                 62

                                 103

                                 103

                                 103

                                 0

                                 9

                                 0

                                 Γερμανία

                                 4

                                 7

                                 7

                                 7

                                 0

                                 1

                                 0

                                 Σουηδία

                                 104

                                 173

                                 173

                                 173

                                 0

                                 15

                                 0

                                 ΕΕ

                                 3 000

                                 5 000

                                 5 000

                                 5 000

                                 0

                                 420

                                 0

                                 Νορβηγία

                                 20 000

                                 0

                                 0

                                 0

                                 0

                                 0

                                 0

                                 Σύνολο

                                 23 000

                                 5 000

                                 5 000

                                 5 000

                                 0

                                 420

                                 0»

         (1)  Πλην υδάτων εντός έξι μιλίων από τις γραμμές βάσης του Ηνωμένου Βασιλείου στα Shetland, Fair Isle και Foula.

         (2)  Το 98 % τουλάχιστον των εκφορτωμένων αλιευμάτων που καταλογίζονται στο TAC πρέπει να αποτελείται από αμμόχελο. Τα παρεμπίπτοντα αλιεύματα χωματίδας, σκουμπριού και νταουκιού Ατλαντικού καταλογίζονται στο εναπομένον 2 % του TAC.

         Ειδικοί όροι:

      Εντός των ορίων των ανωτέρω ποσοστώσεων, στις ακόλουθες περιοχές διαχείρισης αμμόχελου, όπως ορίζονται στο παράρτημα ΙΙΒ, μπορούν να αλιεύονται κατ’ ανώτατο όριο οι κάτωθι ποσότητες:

                              Ζώνη

                              :

                              Ύδατα ΕΕ των περιοχών διαχείρισης αμμόχελου

                  1

                  2

                  3

                  4

                  5

                  6

                  7

                  (SAN/*234_1)

                  (SAN/*234_2)

                  (SAN/*234_3)

                  (SAN/*234_4)

                  (SAN/*234_5)

                  (SAN/*234_6)

                  (SAN/*234_7)

                  Δανία

                  2 830

                  4 717

                  4 717

                  4 717

                  0

                  395

                  0

                  Ηνωμένο Βασίλειο

                  62

                  103

                  103

                  103

                  0

                  9

                  0

                  Γερμανία

                  4

                  7

                  7

                  7

                  0

                  1

                  0

                  Σουηδία

                  104

                  173

                  173

                  173

                  0

                  15

                  0

                  ΕΕ

                  3 000

                  5 000

                  5 000

                  5 000

                  0

                  420

                  0

                  Νορβηγία

                  20 000

                  0

                  0

                  0

                  0

                  0

                  0

                  Σύνολο

                  23 000

                  5 000

                  5 000

                  5 000

                  0

                  420

                  0»


title: Εκτελεστικός κανονισμός (ΕΕ) 2016/1964 της Επιτροπής, της 9ης Νοεμβρίου 2016, σχετικά με τη χορήγηση αδειών ως πρόσθετων υλών ζωοτροφών σε παρασκεύασμα δολομίτη-μαγνησίτη για αγελάδες γαλακτοπαραγωγής και άλλα μηρυκαστικά προς γαλακτοπαραγωγή, απογαλακτισμένα χοιρίδια και χοίρους προς πάχυνση, καθώς και σε παρασκεύασμα μοντμοριλλονίτη-ιλλίτη για όλα τα ζωικά είδη (Κείμενο που παρουσιάζει ενδιαφέρον για τον ΕΟΧ )

text:
               10.11.2016

               EL

               Επίσημη Εφημερίδα της Ευρωπαϊκής Ένωσης

               L 303/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1964 ΤΗΣ ΕΠΙΤΡΟΠΉΣ
   της 9ης Νοεμβρίου 2016
   σχετικά με τη χορήγηση αδειών ως πρόσθετων υλών ζωοτροφών σε παρασκεύασμα δολομίτη-μαγνησίτη για αγελάδες γαλακτοπαραγωγής και άλλα μηρυκαστικά προς γαλακτοπαραγωγή, απογαλακτισμένα χοιρίδια και χοίρους προς πάχυνση, καθώς και σε παρασκεύασμα μοντμοριλλονίτη-ιλλίτη για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκαν αιτήσεις για τη χορήγηση αδειών σε παρασκεύασμα δολομίτη-μαγνησίτη και σε παρασκεύασμα μοντμοριλλονίτη-ιλλίτη. Οι αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Οι εν λόγω αιτήσεις αφορούν τη χορήγηση άδειας σε παρασκεύασμα δολομίτη-μαγνησίτη για αγελάδες γαλακτοπαραγωγής και άλλα μηρυκαστικά προς γαλακτοπαραγωγή, απογαλακτισμένα χοιρίδια και χοίρους προς πάχυνση, καθώς και σε παρασκεύασμα μοντμοριλλονίτη-ιλλίτη για όλα τα ζωικά είδη ως πρόσθετες ύλες ζωοτροφών που ταξινομούνται στην κατηγορία πρόσθετων υλών «τεχνολογικές πρόσθετες ύλες».

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε, στη γνωμοδότηση που εξέδωσε την 1η Δεκεμβρίου 2015 (2), στο συμπέρασμα ότι το παρασκεύασμα δολομίτη-μαγνησίτη δεν έχει δυσμενείς επιδράσεις στην υγεία των ζώων, το περιβάλλον ή την υγεία του ανθρώπου. Η Αρχή κατέληξε, επίσης, στο συμπέρασμα ότι το παρασκεύασμα αυτό λειτουργεί αποτελεσματικά ως αντισυσσωματοποιητικός παράγοντας. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Λόγω της ομοιότητας ως προς τη φυσιολογία μεταξύ των αγελάδων γαλακτοπαραγωγής και όλων των μηρυκαστικών προς γαλακτοπαραγωγή, είναι σκόπιμο να επεκταθεί η χρήση αυτής της πρόσθετης ύλης σε άλλα μηρυκαστικά προς γαλακτοπαραγωγή.

               (6)

               Η Αρχή κατέληξε, στις γνωμοδοτήσεις που εξέδωσε στις 30 Οκτωβρίου 2014 και στις 10 Σεπτεμβρίου 2015 (3), στο συμπέρασμα ότι το παρασκεύασμα μοντμοριλλονίτη-ιλλίτη δεν έχει δυσμενείς επιδράσεις στην υγεία των ζώων, το περιβάλλον ή την υγεία του ανθρώπου. Η Αρχή κατέληξε, επίσης, στο συμπέρασμα ότι το παρασκεύασμα αυτό λειτουργεί αποτελεσματικά ως αντισυσσωματοποιητικός παράγοντας και ως συνδετική ουσία. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (7)

               Από την αξιολόγηση του παρασκευάσματος δολομίτη-μαγνησίτη και του παρασκευάσματος μοντμοριλλονίτη-ιλλίτη διαπιστώνεται ότι πληρούνται οι όροι για την αδειοδότηση, όπως προβλέπεται στο άρθρο 5 του κανονισμού (ΕΚ) αριθ. 1831/2003. Ως εκ τούτου, πρέπει να επιτραπεί η χρήση των εν λόγω παρασκευασμάτων, όπως καθορίζεται στα παραρτήματα του παρόντος κανονισμού.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα Ι και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «αντισυσσωματοποιητικοί παράγοντες» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Το παρασκεύασμα που προσδιορίζεται στο παράρτημα ΙΙ και ανήκει στην κατηγορία πρόσθετων υλών «τεχνολογικές πρόσθετες ύλες» και στις λειτουργικές ομάδες «αντισυσσωματοποιητικοί παράγοντες» και «συνδετικές ουσίες» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Νοεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  EFSA Journal 2016· 14(1):4341.

      (3)  EFSA Journal 2014· 12(11):3904 και EFSA Journal 2015· 13(9):4237.

      ΠΑΡΑΡΤΗΜΑ I

                  Αριθμός αναγνώρισης της πρόσθετης ύλης

                  Πρόσθετη ύλη

                  Χημικός τύπος, περιγραφή, μέθοδοι ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg της πρόσθετης ύλης/kg πλήρους ζωοτροφής με περιεκτικότητα σε υγρασία 12 %

                     Τεχνολογικές πρόσθετες ύλες: Αντισυσσωματοποιητικοί παράγοντες

                  1g598

                  Δολομίτης-μαγνησίτης

                     Σύνθεση πρόσθετης ύλης

                  Παρασκεύασμα φυσικού μείγματος από:
                  δολομίτη και μαγνησίτη ≥ 40 % (με ελάχιστη περιεκτικότητα: ανθρακικά 24 %).

                     Χαρακτηρισμός της δραστικής ουσίας

                  Δολομίτης:

                              Αριθμός CAS 16389-88-1

                              (CaMg)(CO3)2

                        Μαγνησίτης:

                              Αριθμός CAS 546-93-0

                              MgCO3

                        Τάλκης (ένυδρα πυριτικά άλατα μαγνησίου):

                              Αριθμός CAS 14807-96-6

                              Mg3Si4O10(OH)2

                              Τάλκης ≥ 35 %

                        Χλωρίτης (αλουμίνιο–μαγνήσιο):

                              Αριθμός CAS 1318-59-8

                              (Mg,Fe,Al)6(Si, Al)4O10(OH)8

                              Σίδηρος (δομικός) 6 % (κατά μέσο όρο)

                              Χλωρίτης ≥ 16 %

                              Απαλλαγμένη από χαλαζία και αμίαντο

                     Αναλυτική μέθοδος
                      (1)

                  Χαρακτηρισμός της πρόσθετης ύλης ζωοτροφών:

                              —

                              Φασματοσκοπία διάθλασης ακτίνων Χ (XRD) σε συνδυασμό με

                              —

                              Φασματοφωτομετρία ατομικής απορρόφησης (ΦΑΑ).

                  Αγελάδες γαλακτοπαραγωγής και άλλα μηρυκαστικά προς γαλακτοπαραγωγή
                  Απογαλακτισμένα χοιρίδια
                  Χοίροι προς πάχυνση

                  —

                  5 000

                  20 000

                              1.

                              Για χρήση σε απογαλακτισμένα χοιρίδια έως 35 kg.

                              2.

                              Στην επισήμανση της πρόσθετης ύλης και των προμειγμάτων πρέπει να αναφέρονται τα ακόλουθα: «Η πρόσθετη ύλη δολομίτη-μαγνησίτη είναι πλούσια σε (αδρανή) σίδηρο».

                              3.

                              Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                  30 Νοεμβρίου 2026

         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports

      ΠΑΡΑΡΤΗΜΑ II

                  Αριθμός αναγνώρισης της πρόσθετης ύλης

                  Πρόσθετη ύλη

                  Χημικός τύπος, περιγραφή, μέθοδοι ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg της πρόσθετης ύλης/kg πλήρους ζωοτροφής με περιεκτικότητα σε υγρασία 12 %

                     Τεχνολογικές πρόσθετες ύλες: συνδετικές ουσίες

                  1g557

                  Μοντμοριλλονίτης-ιλλίτης

                     Σύνθεση πρόσθετης ύλης

                  Παρασκεύασμα αργιλικού ορυκτού μεικτών στρωμάτων μοντμοριλλονίτη/ιλλίτη: φυλλοπυριτικά ≥ 75 %.

                     Χαρακτηρισμός της δραστικής ουσίας

                  Φυλλοπυριτικά ≥ 75 %:

                              ≥ 35 % μοντμοριλλονίτης-ιλλίτης (διογκώσιμος)

                              ≥ 30 % ιλλίτης/μοσχοβίτης

                              ≤ 15 % καολινίτης (μη διογκώσιμος)

                        Χαλαζίας ≤ 20 %
                  Σίδηρος (δομικός) 3,6 % (κατά μέσο όρο)
                  Απαλλαγμένη από αμίαντο

                     Αναλυτική μέθοδος
                      (1)

                  Για τον προσδιορισμό στην πρόσθετη ύλη ζωοτροφών:

                              —

                              Φασματοσκοπία διάθλασης ακτίνων Χ (XRD)

                              —

                              Φασματοσκοπία ατομικής εκπομπής σε επαγωγικά συζευγμένο πλάσμα (ICP-AES)

                  Όλα τα ζωικά είδη

                  —

                  10 000

                  20 000

                              1.

                              Στις οδηγίες χρήσης πρέπει να επισημαίνονται τα εξής:

                                          —

                                          «Η ταυτόχρονη χρήση από το στόμα με μακρολίδια πρέπει να αποφεύγεται»,

                                          —

                                          «Επιπρόσθετα, για τα πουλερικά, η ταυτόχρονη χρήση με ροβενιδίνη πρέπει να αποφεύγεται».

                              2.

                              Για τα πουλερικά: η ταυτόχρονη χρήση από το στόμα με κοκκιδιοστατικά άλλα από τη ροβενιδίνη αντενδείκνυται όταν το επίπεδο του μοντμοριλλονίτη-ιλλίτη υπερβαίνει τα 10 000  mg/kg πλήρους ζωοτροφής.

                              3.

                              Στην επισήμανση της πρόσθετης ύλης ζωοτροφών και των προμειγμάτων πρέπει να αναφέρονται τα ακόλουθα: «Η πρόσθετη ύλη μοντμοριλλονίτη-ιλλίτη είναι πλούσια σε (αδρανή) σίδηρο».

                              4.

                              Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                              5.

                              Το συνολικό ποσό διαφόρων πηγών του μοντμοριλλονίτη-ιλλίτη σε πλήρεις ζωοτροφές δεν πρέπει να υπερβαίνει το ανώτατο επιτρεπόμενο επίπεδο των 20 000  mg/kg πλήρους ζωοτροφής.

                  30 Νοεμβρίου 2026

                     Τεχνολογικές πρόσθετες ύλες: αντισυσσωματοποιητικός παράγοντας

                  1g557

                  Μοντμοριλλονίτης-ιλλίτης

                     Σύνθεση πρόσθετης ύλης

                  Παρασκεύασμα αργιλικού ορυκτού μεικτών στρωμάτων μοντμοριλλονίτη/ιλλίτη: φυλλοπυριτικά ≥ 75 %

                     Χαρακτηρισμός της δραστικής ουσίας

                  Φυλλοπυριτικά ≥ 75 %:

                              ≥ 35 % μοντμοριλλονίτης/ιλλίτης (διογκώσιμος)

                              ≥ 30 % ιλλίτης/μοσχοβίτης

                              ≤ 15 % καολινίτης (μη διογκώσιμος)

                        Χαλαζίας ≤ 20 %
                  Σίδηρος (δομικός) 3,6 % (κατά μέσο όρο)
                  Απαλλαγμένη από αμίαντο

                     Αναλυτική μέθοδος
                      (1)

                  Για τον προσδιορισμό στην πρόσθετη ύλη ζωοτροφών:

                              —

                              Φασματοσκοπία διάθλασης ακτίνων Χ (XRD)

                              —

                              Φασματοσκοπία ατομικής εκπομπής σε επαγωγικά συζευγμένο πλάσμα (ICP-AES).

                  Όλα τα ζωικά είδη

                  —

                  20 000

                  20 000

                              1.

                              Οι οδηγίες χρήσης πρέπει να αναφέρουν:

                                          —

                                          «Η ταυτόχρονη χρήση από το στόμα με μακρολίδια πρέπει να αποφεύγεται»,

                                          —

                                          για τα πουλερικά: «Η ταυτόχρονη χρήση με ροβενιδίνη πρέπει να αποφεύγεται».

                              2.

                              Για τα πουλερικά: η ταυτόχρονη χρήση από το στόμα με κοκκιδιοστατικά άλλα από τη ροβενιδίνη αντενδείκνυται.

                              3.

                              Στην επισήμανση της πρόσθετης ύλης ζωοτροφών και των προμειγμάτων πρέπει να αναφέρονται τα ακόλουθα: «Η πρόσθετη ύλη μοντμοριλλονίτη-ιλλίτη είναι πλούσια σε (αδρανή) σίδηρο».

                              4.

                              Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                              5.

                              Το συνολικό ποσό διαφόρων πηγών του μοντμοριλλονίτη-ιλλίτη σε πλήρεις ζωοτροφές δεν πρέπει να υπερβαίνει το ανώτατο επιτρεπόμενο επίπεδο των 20 000  mg/kg πλήρους ζωοτροφής.

                  30 Νοεμβρίου 2026

         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2015/306 της Επιτροπής, της 26ης Φεβρουαρίου 2015 , για την ανανέωση της έγκρισης της δραστικής ουσίας Isaria fumosorosea στέλεχος Apopka 97, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               27.2.2015

               EL

               Επίσημη Εφημερίδα της Ευρωπαϊκής Ένωσης

               L 56/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/306 ΤΗΣ ΕΠΙΤΡΟΠΉΣ
   της 26ης Φεβρουαρίου 2015
   για την ανανέωση της έγκρισης της δραστικής ουσίας Isaria fumosorosea στέλεχος Apopka 97, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 20 παράγραφος 1,
   Εκτιμώντας τα ακόλουθα:

               (1)

               Η έγκριση της δραστικής ουσίας Isaria fumosorosea στέλεχος Apopka 97, που στο παρελθόν αναφερόταν ως «Paecilomyces fumosoroseus στέλεχος Apopka 97, PFR 97 ή CG 170, ATCC20874», όπως ορίζεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2), λήγει στις 31 Δεκεμβρίου 2015.

               (2)

               Αίτηση για την ανανέωση της καταχώρισης της ουσίας Isaria fumosorosea στέλεχος Apopka 97 στο παράρτημα I της οδηγίας 91/414/ΕΟΚ του Συμβουλίου (3) υποβλήθηκε σύμφωνα με το άρθρο 4 του κανονισμού (ΕΕ) αριθ. 1141/2010 (4) της Επιτροπής εντός της χρονικής περιόδου που ορίζεται στο εν λόγω άρθρο.

               (3)

               Ο αιτών υπέβαλε τους συμπληρωματικούς φακέλους που απαιτούνται σύμφωνα με το άρθρο 9 του κανονισμού (ΕΕ) αριθ. 1141/2010. Το κράτος μέλος-εισηγητής διαπίστωσε ότι η αίτηση ήταν πλήρης.

               (4)

               Το κράτος μέλος-εισηγητής εκπόνησε έκθεση εκτίμησης ανανέωσης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 3 Ιουνίου 2013.

               (5)

               Η Αρχή γνωστοποίησε την έκθεση αξιολόγησης ανανέωσης στον αιτούντα και σε όλα τα κράτη μέλη και διαβίβασε τις παρατηρήσεις που έλαβε στην Επιτροπή. Η Αρχή κατέστησε επίσης τον συμπληρωματικό συνοπτικό φάκελο διαθέσιμο στο κοινό.

               (6)

               Στις 28 Απριλίου 2014 (5) η Αρχή κοινοποίησε στην Επιτροπή το συμπέρασμά της σχετικά με το αν η ουσία Isaria fumosorosea στέλεχος Apopka 97 μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Η Επιτροπή παρουσίασε το σχέδιο έκθεσης ανασκόπησης για την ουσία Isaria fumosorosea στέλεχος Αpopka 97 προς τη μόνιμη επιτροπή φυτών, ζώων, τροφίμων και ζωοτροφών στις 12 Δεκεμβρίου 2014.

               (7)

               Όσον αφορά μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος διαπιστώθηκε ότι πληρούνται τα κριτήρια έγκρισης που προβλέπονται στο άρθρο 4. Ως εκ τούτου, θεωρείται ότι τα εν λόγω κριτήρια έγκρισης πληρούνται.

               (8)

               Επιπλέον, η Επιτροπή θεώρησε ότι η ουσία Isaria fumosorosea στέλεχος Αpopka 97 είναι δραστική ουσία χαμηλού κινδύνου σύμφωνα με το άρθρο 22 του κανονισμού (ΕΚ) αριθ. 1107/2009. Η δραστική ουσία Isaria fumosorosea στέλεχος Αpopka 97 δεν είναι ανησυχητική ουσία και πληροί τους όρους που καθορίζονται στο παράρτημα II σημείο 5 του κανονισμού (ΕΚ) αριθ. 1107/2009. Η δραστική ουσία Isaria fumosorosea στέλεχος Αpopka 97 είναι ένας μικροοργανισμός ο οποίος, μετά την αξιολόγηση από το κράτος μέλος-εισηγητή και την Αρχή, λαμβανομένων υπόψη των προβλεπόμενων χρήσεων, αναμένεται να ενέχει χαμηλό κίνδυνο για τους ανθρώπους, τα ζώα και το περιβάλλον. Πρώτον, δεν έχουν ανιχνευθεί μυκοτοξίνες και οι ουσίες που παράγονται από το στέλεχος είναι σαφώς προσδιορισμένες και δεν εγείρουν τοξικολογικές ανησυχίες. Ως εκ τούτου, ο κίνδυνος για χειριστές, εργαζομένους, καταναλωτές και το περιβάλλον θεωρείται χαμηλός. Δεύτερον, η βιωσιμότητα του στελέχους στο υδάτινο περιβάλλον είναι χαμηλή και δεν έχει σχέση με κανένα γνωστό παθογόνο ψαριών ή δαφνιδών. Ως εκ τούτου, ο κίνδυνος για τους υδρόβιους μη στοχευόμενους οργανισμούς θεωρείται χαμηλός. Τέλος, λαμβάνοντας υπόψη τις προβλεπόμενες χρήσεις, δεν απελευθερώνονται συμπυκνωμένες ποσότητες των μικροοργανισμών στις αποχετεύσεις και αυτό δείχνει ότι ο κίνδυνος για τις βιολογικές μεθόδους επεξεργασίας λυμάτων είναι χαμηλός.

               (9)

               Ως εκ τούτου, είναι σκόπιμο να ανανεωθεί η έγκριση της ουσίας Isaria fumosorosea στέλεχος Αpopka 97 και να συμπεριληφθεί στο παράρτημα του εκτελεστικού κανονισμού (ΕΕ) αριθ. 540/2011 ως δραστική ουσία χαμηλού κινδύνου.

               (10)

               Σύμφωνα με το άρθρο 22 παράγραφος 2 του κανονισμού (ΕΚ) αριθ. 1107/2009, οι ουσίες χαμηλού κινδύνου πρέπει να παρατίθενται χωριστά στον κανονισμό που αναφέρεται στο άρθρο 13 παράγραφος 4 του κανονισμού (ΕΚ) αριθ. 1107/2009. Είναι σκόπιμο, επομένως, να προστεθεί ένα μέρος Δ στο παράρτημα του εκτελεστικού κανονισμού (ΕΕ) αριθ. 540/2011 της Επιτροπής. Επομένως, ο εν λόγω κανονισμός θα πρέπει να τροποποιηθεί αναλόγως.

               (11)

               Ο παρών κανονισμός θα πρέπει να εφαρμόζεται από την επομένη ημέρα μετά την ημερομηνία λήξης της έγκρισης της δραστικής ουσίας Isaria fumosorosea στέλεχος Apopka 97.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανανέωση της έγκρισης δραστικής ουσίας
   Η έγκριση της δραστικής ουσίας Isaria fumosorosea στέλεχος Apopka 97, όπως καθορίζεται στο παράρτημα I, ανανεώνεται σύμφωνα με τους όρους του εν λόγω παραρτήματος.
   Άρθρο 2
   Τροποποιήσεις του εκτελεστικού κανονισμού (ΕΕ) αριθ. 540/2011
   1.   Στο άρθρο 1 του εκτελεστικού κανονισμού (ΕΚ) αριθ. 540/2011, το δεύτερο εδάφιο αντικαθίσταται από το ακόλουθο κείμενο:

      «Οι δραστικές ουσίες που εγκρίθηκαν σύμφωνα με τον κανονισμό (ΕΚ) αριθ. 1107/2009 ορίζονται στο μέρος B του παραρτήματος του παρόντος κανονισμού. Οι βασικές ουσίες που εγκρίθηκαν σύμφωνα με τον κανονισμό (ΕΚ) αριθ. 1107/2009 ορίζονται στο μέρος Γ του παραρτήματος του παρόντος κανονισμού. Οι δραστικές ουσίες χαμηλού κινδύνου που εγκρίθηκαν σύμφωνα με τον κανονισμό (ΕΚ) αριθ. 1107/2009 ορίζονται στο μέρος Δ του παραρτήματος του παρόντος κανονισμού.»

   2.   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (4)  Κανονισμός (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (ΕΕ L 322 της 8.12.2010, σ. 10).

      (5)  EFSA Journal (2014)·12(5):3679. Διαθέσιμο ηλεκτρονικά στη διεύθυνση: www.efsa.europa.eu

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                     Isaria fumosorosea στέλεχος Apopka 97
                  Κατατέθηκε στο American Type Culture Collection (ATCC) με την ονομασία Paecilomyces fumosoroseus Apopka ATCC 20874

                  Δεν ισχύει

                  Ελάχιστη συγκέντρωση: 1,0 × 108 CFU/ml
                  Μέγιστη συγκέντρωση: 2,5 × 109 CFU/ml

                  1 Ιανουαρίου 2016

                  31 Δεκεμβρίου 2030

                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να ληφθούν υπόψη τα συμπεράσματα της έκθεσης ανασκόπησης για την ουσία Isaria fumosorosea στέλεχος Apopka 97, και ιδίως τα προσαρτήματα I και II, όπως οριστικοποιήθηκε από τη μόνιμη επιτροπή φυτών, ζώων, τροφίμων και ζωοτροφών στις 12 Δεκεμβρίου 2014.
                  Κατά τη συνολική αυτή αξιολόγηση τα κράτη μέλη αποδίδουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι η ουσία Isaria fumosorosea στέλεχος Apopka 97 πρέπει να θεωρείται πιθανός ευαισθητοποιητής.
                  Η αυστηρή τήρηση των περιβαλλοντικών όρων και η ανάλυση του ελέγχου ποιότητας κατά τη διαδικασία παρασκευής πρέπει να εξασφαλίζονται από τον παραγωγό.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ II
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται ως εξής:

                  1)

                  Στο μέρος A διαγράφεται η καταχώριση σχετικά με την ουσία Isaria fumosorosea στέλεχος Apopka 97.

                  2)

                  Προστίθεται το ακόλουθο μέρος Δ:
                  «ΜΕΡΟΣ Δ

                     Δραστικές ουσίες χαμηλού κινδύνου

                  Γενικές διατάξεις που εφαρμόζονται για όλες τις δραστικές ουσίες που απαριθμούνται στο παρόν μέρος: η Επιτροπή τηρεί διαθέσιμες όλες τις εκθέσεις ανασκόπησης [πλην των εμπιστευτικών πληροφοριών, κατά την έννοια του άρθρου 63 του κανονισμού (ΕΚ) αριθ. 1107/2009] για να τις συμβουλεύονται τα ενδιαφερόμενα μέρη ή τις θέτουν στη διάθεσή τους κατόπιν σχετικού αιτήματος.

                              Κοινή ονομασία, αριθμοί ταυτοποίησης

                              Ονομασία IUPAC

                              Καθαρότητα (1)

                              Ημερομηνία έγκρισης

                              Λήξη της έγκρισης

                              Ειδικοί όροι

                              1

                                 Isaria fumosorosea στέλεχος Apopka 97
                              Κατατέθηκε στο American Type Culture Collection (ATCC) με την ονομασία Paecilomyces fumosoroseus Apopka ATCC 20874

                              Δεν ισχύει

                              Ελάχιστη συγκέντρωση: 1,0 × 108 CFU/ml
                              Μέγιστη συγκέντρωση: 2,5 × 109 CFU/ml

                              1 Ιανουαρίου 2016

                              31 Δεκεμβρίου 2030

                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να ληφθούν υπόψη τα συμπεράσματα της έκθεσης ανασκόπησης για την ουσία Isaria fumosorosea στέλεχος Apopka 97, και ιδίως τα προσαρτήματα I και II, όπως οριστικοποιήθηκε από τη μόνιμη επιτροπή φυτών, ζώων, τροφίμων και ζωοτροφών στις 12 Δεκεμβρίου 2014.
                              Κατά τη συνολική αυτή αξιολόγηση τα κράτη μέλη αποδίδουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι η ουσία Isaria fumosorosea στέλεχος Apopka 97 πρέπει να θεωρείται πιθανός ευαισθητοποιητής.
                              Η αυστηρή τήρηση των περιβαλλοντικών όρων και η ανάλυση του ελέγχου ποιότητας κατά τη διαδικασία παρασκευής εξασφαλίζονται από τον παραγωγό.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.»


title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την εφαρμογή του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης, όσον αφορά τις ρυθμίσεις και τη δομή των εκθέσεων ποιότητας καθώς και τον τεχνικό μορφότυπο για τη διαβίβαση στοιχείων, και για την τροποποίηση του κανονισμού (ΕΕ) αριθ. 1151/2010 (Κείμενο που παρουσιάζει ενδιαφέρον για τον ΕΟΧ)

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 23.5.2017

               για την εφαρμογή του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης, όσον αφορά τις ρυθμίσεις και τη δομή των εκθέσεων ποιότητας καθώς και τον τεχνικό μορφότυπο για τη διαβίβαση στοιχείων, και για την τροποποίηση του κανονισμού (ΕΕ) αριθ. 1151/2010

                (Κείμενο που παρουσιάζει ενδιαφέρον για τον ΕΟΧ)

               Η ΕΥΡΩΠΑΪΚΗ ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τις απογραφές πληθυσμού και στέγασης
                  1
               , και ιδίως το άρθρο 5 παράγραφος 5 και το άρθρο 6 παράγραφος 3,

               Εκτιμώντας τα ακόλουθα:

               (1)Ο κανονισμός (ΕΚ) αριθ. 763/2008 θεσπίζει κοινούς κανόνες για τη δεκαετή παροχή πλήρων στοιχείων σχετικά με τον πληθυσμό και τη στέγαση.

               (2)Στο πλαίσιο του κανονισμού (ΕΕ) 2017/712 της Επιτροπής
                  2
               , η επόμενη απογραφή πληθυσμού και στέγασης θα πρέπει να αφορά το έτος αναφοράς 2021.

               (3)Ο κανονισμός (ΕΕ) αριθ. 1151/2010 της Επιτροπής
                  3
                όρισε τις ρυθμίσεις και τη δομή των εκθέσεων ποιότητας, καθώς και τον τεχνικό μορφότυπο για τη διαβίβαση στοιχείων σχετικά με τις απογραφές πληθυσμού και στέγασης για το έτος αναφοράς 2011.

               (4)Για τους σκοπούς της επόμενης απογραφής πληθυσμού και στέγασης του 2021 και για να αξιολογηθεί η ποιότητα των στοιχείων που διαβιβάζονται στην Επιτροπή (Eurostat), είναι αναγκαίο να καθοριστούν νέες ρυθμίσεις και νέα δομή για τις εκθέσεις ποιότητας, καθώς και ο τεχνικός μορφότυπος για τη διαβίβαση στοιχείων.

               (5)Σύμφωνα με το άρθρο 5 παράγραφος 5 του κανονισμού (ΕΚ) αριθ. 763/2008, τα κράτη μέλη διαβιβάζουν τα επικυρωμένα στοιχεία και μεταδεδομένα σε ηλεκτρονική μορφή, με κατάλληλο τεχνικό μορφότυπο που θεσπίζεται από την Επιτροπή. Η πρωτοβουλία «Statistical Data and Metadata eXchange (SDMX)» σχετικά με τα στατιστικά και τεχνικά πρότυπα για την ανταλλαγή και τον επιμερισμό στοιχείων και μεταδεδομένων, στην οποία βασίζεται το Κέντρο Απογραφής, δρομολογήθηκε από την Τράπεζα Διεθνών Διακανονισμών, την Ευρωπαϊκή Κεντρική Τράπεζα, την Επιτροπή (Eurostat), το Διεθνές Νομισματικό Ταμείο, τον Οργανισμό Οικονομικής Συνεργασίας και Ανάπτυξης (ΟΟΣΑ), τον Οργανισμό Ηνωμένων Εθνών και την Παγκόσμια Τράπεζα. Για την ανταλλαγή επίσημων στατιστικών, η πρωτοβουλία SDMX και το Κέντρο Απογραφής παρέχουν στατιστικά, τεχνικά και διαβιβαστικά πρότυπα. Συνεπώς, θα πρέπει να καθιερωθεί ένας τεχνικός μορφότυπος σύμφωνα με τα εν λόγω πρότυπα.

               (6)Ο κανονισμός (ΕΕ) αριθ. 1151/2010 της Επιτροπής ορίζει ότι τα κράτη μέλη αποθηκεύουν τα στοιχεία της απογραφής πληθυσμού και στέγασης για το έτος αναφοράς 2011 έως την 1η Ιανουαρίου 2025. Για να δοθεί η δυνατότητα στους χρήστες να κάνουν συγκρίσεις μεταξύ των δύο απογραφών, τα στοιχεία της απογραφής του 2011 θα πρέπει να είναι διαθέσιμα έως την 1η Ιανουαρίου 2035 παράλληλα με τα στοιχεία του 2021.

               (7)Συνεπώς, ο κανονισμός (ΕΕ) αριθ. 1151/2010 της Επιτροπής θα πρέπει να τροποποιηθεί αναλόγως.

               (8)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Αντικείμενο

               Ο παρών κανονισμός ορίζει τις ρυθμίσεις και τη δομή των εκθέσεων ποιότητας που υποβάλλουν τα κράτη μέλη σχετικά με την ποιότητα των στοιχείων τα οποία διαβιβάζουν στην Επιτροπή (Eurostat) από τις απογραφές πληθυσμού και στέγασης τις οποίες διενεργούν για το έτος αναφοράς 2021, καθώς επίσης και τον τεχνικό μορφότυπο για τη διαβίβαση των στοιχείων.

               Άρθρο 2

               Ορισμοί

               Για τους σκοπούς του παρόντος κανονισμού ισχύουν οι ορισμοί και οι τεχνικές προδιαγραφές που καθορίζονται στον κανονισμό (ΕΚ) No 763/2008, στον εκτελεστικό κανονισμό (ΕΕ) 2017/543 της Επιτροπής
                  4
                και στον κανονισμό (ΕΕ) 2017/712 της Επιτροπής.

               Ισχύουν επίσης οι ακόλουθοι ορισμοί:

                        1.

                        «στατιστική μονάδα» είναι η βασική μονάδα παρατήρησης, δηλαδή φυσικό πρόσωπο, νοικοκυριό, οικογένεια, στεγαστικό κατάλυμα ή συμβατική κατοικία·

                        2.

                        «ατομική καταμέτρηση» σημαίνει ότι οι πληροφορίες για κάθε στατιστική μονάδα συλλέγονται κατά τρόπον ώστε τα χαρακτηριστικά τους να μπορούν να καταγράφονται ξεχωριστά και να διαταξινομούνται με άλλα χαρακτηριστικά·

                        3.

                        «ταυτόχρονος χαρακτήρας» σημαίνει ότι οι πληροφορίες που προκύπτουν από απογραφές αναφέρονται στην ίδια χρονική στιγμή (ημερομηνία αναφοράς)·

                        4.

                        «καθολικός χαρακτήρας εντός καθορισμένου εδάφους» σημαίνει ότι τα στοιχεία παρέχονται για όλες τις στατιστικές μονάδες εντός ενός επακριβώς καθορισμένου εδάφους. Όταν οι στατιστικές μονάδες είναι πρόσωπα, «καθολικός χαρακτήρας εντός καθορισμένου εδάφους» σημαίνει ότι τα παρεχόμενα στοιχεία θεμελιώνονται σε πληροφορίες για όλα τα πρόσωπα που έχουν τον συνήθη τόπο διαμονής τους στο καθορισμένο έδαφος (συνολικός πληθυσμός)·

                        5.

                        «διαθεσιμότητα στοιχείων σχετικά με μικρές περιοχές» είναι η διαθεσιμότητα στοιχείων για μικρές γεωγραφικές περιοχές και για μικρές ομάδες στατιστικών μονάδων·

                        6.

                        «καθορισμένη περιοδικότητα» είναι η ικανότητα τακτικής διεξαγωγής απογραφών στην αρχή κάθε δεκαετίας, συμπεριλαμβανομένης της συνέχειας των μητρώων·

                        7.

                        «πηγή στοιχείων» είναι η δέσμη των εγγραφών στοιχείων για τις στατιστικές μονάδες και/ή γεγονότα που συνδέονται με τις στατιστικές μονάδες, η οποία αποτελεί την άμεση βάση για την παραγωγή στοιχείων απογραφής σχετικά με ένα ή περισσότερα συγκεκριμένα θέματα για έναν καθορισμένο πληθυσμό-στόχο·

                        8.

                        «πληθυσμός-στόχος» είναι η δέσμη όλων των στατιστικών μονάδων σε μια καθορισμένη γεωγραφική περιοχή κατά την ημερομηνία αναφοράς, που πληρούν τα κριτήρια για υποβολή εκθέσεων σχετικά με ένα ή περισσότερα συγκεκριμένα θέματα. Στον πληθυσμό-στόχο περιλαμβάνεται κάθε έγκυρη στατιστική μονάδα μία και μόνη φορά·

                        9.

                        «εκτιμώμενος πληθυσμός-στόχος» είναι η καλύτερη διαθέσιμη προσέγγιση του πληθυσμού-στόχου. Ο εκτιμώμενος πληθυσμός-στόχος αποτελείται από τον απογραφόμενο πληθυσμό συν την ελλιπή κάλυψη μείον την υπερκάλυψη·

                        10.

                        «απογραφόμενος πληθυσμός» είναι η δέσμη στατιστικών μονάδων που εκπροσωπείται αντικειμενικά από τα αποτελέσματα της απογραφής σχετικά με ένα ή περισσότερα συγκεκριμένα θέματα για ένα καθορισμένο πληθυσμό-στόχο. Οι εγγραφές στοιχείων για τον απογραφόμενο πληθυσμό είναι οι εγγραφές στοιχείων που περιέχονται στην πηγή στοιχείων για τον καθορισμένο πληθυσμό-στόχο, συμπεριλαμβανομένων όλων των τεκμαρτών εγγραφών και εξαιρουμένων όλων των διαγεγραμμένων εγγραφών. Αν μια πηγή στοιχείων περιλαμβάνει, βάσει της τήρησης μεθοδολογικών αρχών, εγγραφές στοιχείων μόνο για ένα δείγμα των στατιστικών μονάδων στον εκτιμώμενο πληθυσμό-στόχο της, ο απογραφόμενος πληθυσμός περιλαμβάνει, εκτός από τις στατιστικές μονάδες του δείγματος, και τη συμπληρωματική δέσμη στατιστικών μονάδων·

                        11.

                        «συμπληρωματική δέσμη στατιστικών μονάδων» είναι η δέσμη των στατιστικών μονάδων που ανήκουν σε έναν εκτιμώμενο πληθυσμό-στόχο, για τις οποίες όμως η πηγή στοιχείων δεν περιέχει εγγραφές δεδομένων λόγω της μεθοδολογίας δειγματοληψίας που ακολουθείται·

                        12.

                        «εκτίμηση κάλυψης» είναι η μελέτη της διαφοράς μεταξύ ενός καθορισμένου πληθυσμού-στόχου και του απογραφόμενου πληθυσμού του·

                        13.

                        «μεταπογραφική έρευνα» είναι μια έρευνα που διεξάγεται σε σύντομο διάστημα μετά την απογραφή για λόγους αξιολόγησης της κάλυψης και του περιεχομένου·

                        14.

                        «ελλιπής κάλυψη» είναι η δέσμη όλων των στατιστικών μονάδων που ανήκουν σε έναν καθορισμένο πληθυσμό-στόχο αλλά δεν περιλαμβάνονται στον αντίστοιχο απογραφόμενο πληθυσμό·

                        15.

                        «υπερκάλυψη» είναι η δέσμη όλων των στατιστικών μονάδων που περιλαμβάνονται σε έναν απογραφόμενο πληθυσμό και χρησιμοποιούνται αναφορικά με έναν καθορισμένο πληθυσμό-στόχο χωρίς όμως να ανήκουν σε αυτόν τον πληθυσμό-στόχο·

                        16.

                        «τεκμαρτή εγγραφή» είναι η πραγματοποίηση μιας τεχνητής αλλά λογικοφανούς εγγραφής στοιχείων σε ακριβώς μία γεωγραφική περιοχή στο πλέον αναλυτικό γεωγραφικό επίπεδο για το οποίο παράγονται στοιχεία απογραφής, και η τεκμαρτή απόδοση της συγκεκριμένης εγγραφής στοιχείων σε μια πηγή στοιχείων·

                        17.

                        «διαγραφή εγγραφής» είναι η πράξη διαγραφής ή μη συνυπολογισμού μιας εγγραφής στοιχείων που περιλαμβάνεται σε μια πηγή στοιχείων η οποία χρησιμοποιείται αναφορικά με έναν καθορισμένο πληθυσμό-στόχο, αλλά δεν αναφέρει έγκυρες πληροφορίες για καμία στατιστική μονάδα του εν λόγω πληθυσμού-στόχου·

                        18.

                        «τεκμαρτός υπολογισμός στοιχείου» είναι η εισαγωγή τεχνητών αλλά λογικοφανών πληροφοριών σε μια εγγραφή στοιχείων, όταν μια ήδη υπάρχουσα εγγραφή στοιχείων σε μια πηγή στοιχείων είτε δεν περιέχει αυτές τις πληροφορίες είτε περιέχει πληροφορίες που δεν θεωρούνται λογικοφανείς·

                        19.

                        «στοιχεία βάσει ερωτηματολογίων» είναι στοιχεία που αρχικά συλλέγονται από όσους απαντούν στις έρευνες μέσω ερωτηματολογίου στο πλαίσιο της συλλογής στατιστικών στοιχείων που αναφέρονται σε μια συγκεκριμένη χρονική στιγμή·

                        20.

                        «σύνδεση εγγραφών» είναι η διαδικασία συγχώνευσης πληροφοριών από διαφορετικές πηγές στοιχείων μέσω σύγκρισης των εγγραφών για τις μεμονωμένες στατιστικές μονάδες και συγχώνευσης των πληροφοριών που αναφέρονται στην ίδια στατιστική μονάδα·

                        21.

                        «αποκλειστικός κωδικός αναγνώρισης»: είναι μια μεταβλητή ή ένα σύνολο μεταβλητών στις εγγραφές στοιχείων μιας πηγής στοιχείων ή οποιουδήποτε καταλόγου στατιστικών μονάδων, που χρησιμοποιείται

                        — για να επαληθευτεί ότι η πηγή στοιχείων (ή ο κατάλογος στατιστικών μονάδων) δεν περιλαμβάνει περισσότερες της μίας εγγραφές στοιχείων για κάθε στατιστική μονάδα, και/ή

                        — για τη σύνδεση εγγραφών·

                        22.

                        «μητρώο» είναι ένας χώρος αποθήκευσης στον οποίο αποθηκεύονται πληροφορίες σχετικά με στατιστικές μονάδες και ο οποίος επικαιροποιείται άμεσα παράλληλα με την εξέλιξη των γεγονότων που επηρεάζουν τις στατιστικές μονάδες·

                        23.

                        «στοιχεία βάσει μητρώων» είναι στοιχεία που βρίσκονται σε ένα μητρώο ή προέρχονται από ένα μητρώο·

                        24.

                        «σύζευξη μητρώων» είναι μια σύνδεση εγγραφών, όταν όλες οι συνδυαζόμενες πηγές στοιχείων περιλαμβάνονται σε μητρώα·

                        25.

                        «εξαγωγή στοιχείων» είναι η διαδικασία ανάκτησης πληροφοριών απογραφής από πληροφορίες που περιλαμβάνονται σε ένα μητρώο και σχετίζονται με μεμονωμένες στατιστικές μονάδες·

                        26.

                        «κωδικοποίηση» είναι η διαδικασία μετατροπής των πληροφοριών σε κωδικούς που αντιπροσωπεύουν κλάσεις στο εσωτερικό ενός συστήματος ταξινόμησης·

                        27.

                        «σύλληψη» είναι η διαδικασία με την οποία τα στοιχεία που έχουν συλλεχθεί μετατρέπονται σε μορφή κατάλληλη για περαιτέρω επεξεργασία·

                        28.

                        «επεξεργασία εγγραφών» είναι η διαδικασία ελέγχου και τροποποίησης εγγραφών στοιχείων ώστε τα στοιχεία να καταστούν αξιόπιστα ενώ παράλληλα διατηρούνται μεγάλα τμήματα των εν λόγω εγγραφών·

                        29.

                        «δημιουργία νοικοκυριού» είναι ο προσδιορισμός ενός ιδιωτικού νοικοκυριού σύμφωνα με την έννοια της «κατοικίας-νοικοκυριού» όπως ορίζεται στο παράρτημα του εκτελεστικού κανονισμού (ΕΕ) 2017/543 της Επιτροπής στο σημείο «Καθεστώς νοικοκυριού»·

                        30.

                        «δημιουργία οικογένειας» είναι ο προσδιορισμός μιας οικογένειας με βάση πληροφορίες ως προς το αν τα πρόσωπα κατοικούν στο ίδιο νοικοκυριό, αλλά με ελλιπείς, ακόμη και μηδενικές, πληροφορίες ως προς τις σχέσεις μεταξύ των προσώπων. Ο όρος «οικογένεια» προσδιορίζεται ως «άτομα που αποτελούν οικογενειακό πυρήνα» στο παράρτημα του εκτελεστικού κανονισμού (ΕΕ) 2017/543 της Επιτροπής στο σημείο «Οικογενειακό καθεστώς»·

                        31.

                        «έλλειψη πληροφοριών μονάδας» είναι η αδυναμία συγκέντρωσης στοιχείων από μια στατιστική μονάδα που περιέχεται στον απογραφόμενο πληθυσμό·

                        32.

                        «έλεγχος αποκάλυψης στατιστικών δεδομένων» είναι οι μέθοδοι και οι διαδικασίες που εφαρμόζονται για να ελαχιστοποιείται ο κίνδυνος αποκάλυψης πληροφοριών για μεμονωμένες στατιστικές μονάδες κατά τη δημοσιοποίηση στατιστικών πληροφοριών·

                        33.

                        «εκτίμηση» είναι ο υπολογισμός των στατιστικών εκτιμήσεων με χρήση μαθηματικού τύπου και/ή αλγορίθμου που εφαρμόζονται στα διαθέσιμα στοιχεία·

                        34.

                        «ορισμός διάρθρωσης στοιχείων» είναι μια δέσμη διαρθρωτικών μεταδεδομένων που συνδέονται με μια δέσμη στοιχείων, η οποία περιλαμβάνει πληροφορίες σχετικά με τον τρόπο σύνδεσης των εννοιών με τα μέτρα, τα μεγέθη και τα χαρακτηριστικά ενός υπερκύβου, μαζί με κατανομές και πληροφορίες σχετικά με την παρουσίαση των στοιχείων και των συναφών περιγραφικών μεταδεδομένων.

               Άρθρο 3

               Μεταδεδομένα και υποβολή εκθέσεων ποιότητας

               Τα κράτη μέλη υποβάλλουν στην Επιτροπή (Eurostat), έως τις 31 Μαρτίου 2024, τις γενικές πληροφορίες και τα στοιχεία και μεταδεδομένα που αφορούν την ποιότητα τα οποία προσδιορίζονται στο παράρτημα του παρόντος κανονισμού, αναφορικά με τις απογραφές τους, πληθυσμού και στέγασης, για το έτος αναφοράς 2021 και αναφορικά με τα στοιχεία και τα μεταδεδομένα που έχουν διαβιβάσει στην Επιτροπή (Eurostat) βάσει του κανονισμού (ΕΕ) 2017/712 της Επιτροπής.

               Άρθρο 4

               Πηγές στοιχείων

               Τα κράτη μέλη αναφέρουν τυχόν πηγές στοιχείων που χρησιμοποιούνται για τη συλλογή των πληροφοριών που απαιτούνται προκειμένου να ικανοποιούνται οι απαιτήσεις του κανονισμού (ΕΚ) αριθ. 763/2008, ιδίως ώστε:

                        α) να πληρούνται τα ουσιώδη χαρακτηριστικά που απαριθμούνται στο άρθρο 2 στοιχείο θ) του κανονισμού (ΕΚ) αριθ. 763/2008·

                        β) να εκπροσωπείται ο πληθυσμός-στόχος·

                        γ) να τηρούνται οι σχετικές τεχνικές προδιαγραφές που ορίζονται στον εκτελεστικό κανονισμό (ΕΕ) 2017/543 της Επιτροπής· και

                        δ) να παρέχονται στοιχεία για το πρόγραμμα στατιστικών στοιχείων που καθορίζεται στον κανονισμό (ΕΕ) 2017/712 της Επιτροπής.

               Άρθρο 5

               Πρόσβαση σε σχετικές πληροφορίες

               1.
                     Κατόπιν αιτήματος της Επιτροπής (Eurostat), τα κράτη μέλη παρέχουν σε αυτήν πρόσβαση σε κάθε πληροφορία σχετική με την αξιολόγηση της ποιότητας των στοιχείων και μεταδεδομένων που διαβιβάζονται βάσει του κανονισμού (ΕΕ) 2017/712 της Επιτροπής.

               2.
                     Κατά τη συμμόρφωση με την παράγραφο 1, τα κράτη μέλη δεν υποχρεούνται να παρέχουν στην Επιτροπή (Eurostat) τυχόν μικροδεδομένα ή απόρρητα στοιχεία.

               Άρθρο 6

               Τεχνικός μορφότυπος για τη διαβίβαση στοιχείων

               Ο τεχνικός μορφότυπος που χρησιμοποιείται για τη διαβίβαση στοιχείων και μεταδεδομένων για το έτος αναφοράς 2021 είναι ο μορφότυπος «Statistical Data and Metadata eXchange (SDMX)», όπως εφαρμόζεται μέσω του μορφότυπου του Κέντρου Απογραφής. Τα κράτη μέλη διαβιβάζουν τα απαιτούμενα στοιχεία τηρώντας τους ορισμούς διάρθρωσης στοιχείων και τις σχετικές τεχνικές προδιαγραφές που παρέχονται από την Επιτροπή (Eurostat). Τα κράτη μέλη αποθηκεύουν έως την 1η Ιανουαρίου 2035 τα απαιτούμενα στοιχεία και μεταδεδομένα για τυχόν μεταγενέστερη διαβίβασή τους, αν ζητηθεί από την Επιτροπή (Eurostat).

               Άρθρο 7

               Τροποποίηση του κανονισμού (ΕΕ) αριθ. 1151/2010

               Στο άρθρο 6 του κανονισμού (ΕΕ) αριθ. 1151/2010, η τρίτη περίοδος αντικαθίσταται από το ακόλουθο κείμενο:

               «Τα κράτη μέλη αποθηκεύουν τα στοιχεία και τα μεταδεδομένα για το έτος αναφοράς 2011 έως την 1η Ιανουαρίου 2035. Τα κράτη μέλη δεν υποχρεούνται να κάνουν τροποποιήσεις ή αναθεωρήσεις των εν λόγω στοιχείων μετά την 1η Ιανουαρίου 2025. Τα κράτη μέλη που επιλέγουν να το πράξουν ενημερώνουν την Επιτροπή (Eurostat) σχετικά με τις τροποποιήσεις ή αναθεωρήσεις πριν από την εφαρμογή τους.».

               Άρθρο 8

               Έναρξη ισχύος

               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 23.5.2017

                     Για την Επιτροπή

                     Πρόεδρος
                     Jean-Claude JUNCKER

                     (1)

                        ΕΕ L 218 της 13.8.2008, σ. 14.

                     (2)

                        Κανονισμός (ΕΕ) 2017/712 της Επιτροπής, της 20ής Απριλίου 2017, για τον καθορισμό του έτους αναφοράς και τη θέσπιση του προγράμματος στατιστικών στοιχείων και μεταδεδομένων για τις απογραφές πληθυσμού και στέγασης που προβλέπονται στον κανονισμό (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου (ΕΕ L 105 της 21.4.2017, σ. 1).

                     (3)
                  Κανονισμός (ΕΕ) αριθ. 1151/2010 της Επιτρoπής, της 8ης Δεκεμβρίου 2010, για την εφαρμογή του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης, όσον αφορά τις ρυθμίσεις και τη δομή των εκθέσεων ποιότητας, καθώς και τον τεχνικό μορφότυπο για τη διαβίβαση δεδομένων (ΕΕ L 324 της 9.12.2010, σ. 1).

                     (4)
                  Εκτελεστικός κανονισμός (ΕΕ) 2017/543 της Επιτροπής, της 22ας Μαρτίου 2017, για τη θέσπιση κανόνων εφαρμογής του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης όσον αφορά τις τεχνικές προδιαγραφές των θεμάτων και των κατανομών τους (ΕΕ L 78 της 23.3.2017, σ. 13).

    ---documentbreak---

               ΠΑΡΑΡΤΗΜΑ

               Περιεχόμενο και δομή των εκθέσεων ποιότητας για τη διαβίβαση στοιχείων

               Οι πληροφορίες κειμένου και οι ποσοτικές πληροφορίες σχετικά με τα μεταδεδομένα για τις απογραφές πληθυσμού και στέγασης που θα διενεργηθούν στα κράτη μέλη για το έτος αναφοράς 2021 περιλαμβάνουν τα ακόλουθα τμήματα:

               1.   ΕΠΙΣΚΟΠΗΣΗ

               1.1.   Νομικό πλαίσιο

               1.2.   Αρμόδιοι φορείς

               2.   ΠΗΓΕΣ ΣΤΟΙΧΕΙΩΝ

               2.1.   Ταξινόμηση των πηγών στοιχείων σύμφωνα με το άρθρο 4 παράγραφος 1 του κανονισμού (ΕΚ) αριθ. 763/2008.

               2.2.   Κατάλογος των πηγών στοιχείων που χρησιμοποιούνται για την απογραφή του 2021

               2.3.    Πίνακας «Πηγές στοιχείων x θέματα»

               2.4.   Επάρκεια των πηγών στοιχείων: βαθμός στον οποίο οι πηγές στοιχείων πληρούν τα ουσιώδη χαρακτηριστικά [άρθρο 4 παράγραφος 4 του κανονισμού (ΕΚ) αριθ. 763/2008]

               2.4.1.   Ατομική καταμέτρηση·

               2.4.2.   Ταυτόχρονος χαρακτήρας·

               2.4.3.   Καθολικός χαρακτήρας εντός του καθορισμένου εδάφους·

               2.4.4.   Διαθεσιμότητα στοιχείων σχετικά με μικρές περιοχές·

               2.4.5.   Καθορισμένη περιοδικότητα.

               3.   ΔΙΑΡΚΕΙΑ ΤΗΣ ΑΠΟΓΡΑΦΗΣ

               3.1.   Ημερομηνία αναφοράς

               Τα κράτη μέλη γνωστοποιούν στην Επιτροπή (Eurostat) την ημερομηνία αναφοράς σύμφωνα με το άρθρο 3 του κανονισμού (ΕΕ) 2017/712 της Επιτροπής.

               3.2.   Προετοιμασία και εκτέλεση της συλλογής στοιχείων

               3.2.1.   Στοιχεία βάσει ερωτηματολογίων

               σχεδιασμός και δοκιμή ερωτηματολογίων (συμπεριλαμβανομένων αντιγράφων όλων των τελικών ερωτηματολογίων)·

               προετοιμασία τυχόν καταλόγων διευθύνσεων, προετοιμασία επιτόπιων εργασιών, χαρτογράφηση, δημοσιότητα·

               συλλογή στοιχείων (συμπεριλαμβανομένων επιτόπιων εργασιών)·

               νομική υποχρέωση συλλογής πληροφοριών, κίνητρα για παροχή αληθών πληροφοριών ή πιθανοί λόγοι παροχής ψευδών πληροφοριών.

               3.2.2.   Στοιχεία βάσει μητρώων

               δημιουργία νέων μητρώων από το 2011 και μετά (αν ισχύει)·

               επανασχεδιασμός των υπαρχόντων μητρώων από το 2011 και μετά (συμπεριλαμβανομένων αλλαγών στα περιεχόμενα των μητρώων, προσαρμογής του απογραφόμενου πληθυσμού, προσαρμογής των ορισμών και/ή των τεχνικών προδιαγραφών) (αν ισχύει)·

               τήρηση των μητρώων (για κάθε μητρώο που χρησιμοποιείται για την απογραφή του 2021), που περιλαμβάνει

               -το περιεχόμενο του μητρώου (καταγεγραμμένες στατιστικές μονάδες και πληροφορίες για τις στατιστικές μονάδες, τυχόν επεξεργασία εγγραφών και/ή τεκμαρτός υπολογισμός στοιχείου και τεκμαρτή εγγραφή στο μητρώο),

               -διοικητικές αρμοδιότητες,

               -τη νομική υποχρέωση καταχώρισης των πληροφοριών, τα κίνητρα για παροχή αληθών πληροφοριών και τους πιθανούς λόγους παροχής ψευδών πληροφοριών,

               -τις καθυστερήσεις υποβολής, ιδίως τις νομοθετικές/επίσημες καθυστερήσεις, τις καθυστερήσεις καταχώρισης στοιχείων, την καθυστερημένη υποβολή,

               -την αξιολόγηση και τη ρύθμιση σε περίπτωση μη καταχώρισης, μη διαγραφής από τα μητρώα, πολλαπλής καταχώρισης,

               -κάθε μείζονα αναθεώρηση του μητρώου ή επικαιροποίηση αρχείων που επηρεάζει τα στοιχεία της απογραφής του 2021, την περιοδικότητα των αναθεωρήσεων του μητρώου,

               -τη χρησιμοποίηση, συμπεριλαμβανομένων της «στατιστικής χρήσης του μητρώου πέραν της απογραφής» και της «χρήσης του μητρώου για μη στατιστικούς σκοπούς (π.χ. διοικητικούς σκοπούς)»·

               σύζευξη μητρώων [συμπεριλαμβανομένης(-ων) της(των) μεταβλητής(-ών) αναγνώρισης που χρησιμοποιείται(-ούνται) για σύνδεση εγγραφών]·

               εξαγωγή στοιχείων.

               3.2.3. Στοιχεία που συλλέγονται μέσω δείγματος

               Για θέματα για τα οποία οι πληροφορίες έχουν συλλεγεί μέσω δείγματος, τα μεταδεδομένα περιλαμβάνουν επίσης πληροφορίες σχετικά με:

               -τον σχεδιασμό της δειγματοληψίας,

               -τις μεθοδολογίες που χρησιμοποιήθηκαν για τις εκτιμήσεις, τα μοντέλα ή τους τεκμαρτούς υπολογισμούς,

               -τις ενδεχόμενες αποκλίσεις στον υπολογισμό λόγω των μεθοδολογιών που χρησιμοποιήθηκαν,

               -τους μαθηματικούς τύπους και τους αλγορίθμους που χρησιμοποιούνται για τον υπολογισμό του τυπικού σφάλματος.

               3.2.4. Στοιχεία που συλλέγονται με συνδυασμό μεθόδων (στοιχεία που βασίζονται σε περισσότερους από έναν τύπους πηγής στοιχείων)

               Για θέματα για τα οποία οι πληροφορίες έχουν συλλεγεί με συνδυασμό μεθόδων, τα μεταδεδομένα περιλαμβάνουν επίσης:

               -περιγραφή των μεθόδων (τύποι πηγών στοιχείων που χρησιμοποιήθηκαν και τρόπος με τον οποίο συνδυάστηκαν πληροφορίες από διαφορετικές πηγές, τρόπος με τον οποίο οι διάφορες πηγές και μέθοδοι που χρησιμοποιήθηκαν αλληλοσυμπληρώνονται και αλληλοϋποστηρίζονται και, κατά περίπτωση, μνεία των πηγών από τις οποίες καλύφθηκαν τα διάφορα μέρη του πληθυσμού),

               -οποιαδήποτε άλλα θέματα ποιότητας σχετιζόμενα με τη διαδικασία χρησιμοποίησης συνδυασμού μεθόδων.

               3.3.   Επεξεργασία και αξιολόγηση

               3.3.1.   Επεξεργασία στοιχείων [συμπεριλαμβανομένων της σύλληψης, της κωδικοποίησης, της(των) μεταβλητής(-ών) αναγνώρισης, της επεξεργασίας εγγραφών, της τεκμαρτής εγγραφής, της διαγραφής εγγραφών, της εκτίμησης, της σύνδεσης εγγραφών, συμπεριλαμβανομένης της(των) μεταβλητής(-ών) αναγνώρισης που χρησιμοποιούνται για τη σύνδεση εγγραφών, της δημιουργίας νοικοκυριών και οικογενειών, καθώς και μέτρων για την αναγνώριση ή τον περιορισμό της έλλειψης πληροφοριών μονάδας]·

               3.3.2.   Δραστηριότητες αξιολόγησης της κάλυψης, μεθοδολογία αντιμετώπισης της μη απάντησης, μεταπογραφική(-ές) έρευνα(-ες) (κατά περίπτωση), τελική επικύρωση στοιχείων: μέθοδος για την αξιολόγηση της ελλιπούς κάλυψης και της υπερκάλυψης, συμπεριλαμβανομένων πληροφοριών για την ποιότητα των εκτιμήσεων ελλιπούς κάλυψης και υπερκάλυψης.

               3.4.   Διάδοση (δίαυλοι διάδοσης, εξασφάλιση στατιστικού απορρήτου, συμπεριλαμβανομένου του ελέγχου αποκάλυψης στατιστικών στοιχείων)

               3.5.   Μέτρα εξασφάλισης καλής σχέσης κόστους-αποτελεσματικότητας

               4. ΑΞΙΟΛΟΓΗΣΗ ΤΗΣ ΠΟΙΟΤΗΤΑΣ ΤΩΝ ΣΤΟΙΧΕΙΩΝ

               4.1. Συγκρισιμότητα

               Για κάθε θέμα, τα κράτη μέλη υποβάλλουν έκθεση σχετικά με οποιαδήποτε απόκλιση από τις απαιτούμενες έννοιες και τους απαιτούμενους ορισμούς ή οποιαδήποτε πρακτική στο κράτος μέλος η οποία θα ήταν δυνατόν να παρεμποδίσει τη συγκρισιμότητα των στοιχείων σε επίπεδο Ένωσης.

               Για το θέμα «Καθεστώς τρέχουσας δραστηριότητας», τα κράτη μέλη αναφέρουν οποιεσδήποτε μεθόδους εκτίμησης που χρησιμοποιούνται για την προσαρμογή των στοιχείων προκειμένου να καλυφθεί κατά το δυνατόν περισσότερο ο ορισμός που παρατίθεται στο παράρτημα του εκτελεστικού κανονισμού (ΕΕ) 2017/543 της Επιτροπής. Τα κράτη μέλη υποβάλλουν έκθεση σχετικά με τον βαθμό στον οποίο οι πηγές στοιχείων και οποιεσδήποτε μέθοδοι εκτίμησης που χρησιμοποιούνται έχουν ως αποτέλεσμα την απόκλιση από τον ορισμό του «Καθεστώτος τρέχουσας δραστηριότητας» που παρατίθεται στον εν λόγω κανονισμό.

               4.2. Έγκαιρη διαβίβαση και εμπρόθεσμη υποβολή

               Οι ακόλουθες πληροφορίες πρέπει να παρέχονται σε εθνικό επίπεδο:

               ημερομηνία(-ες) διαβίβασης των στοιχείων στην Επιτροπή (Eurostat), ταξινομημένων σε υπερκύβους·

               ημερομηνία(-ες) σημαντικής(-ών) αναθεώρησης(-ωρήσεων) των στοιχείων που διαβιβάστηκαν, ταξινομημένων σε υπερκύβους·

               ημερομηνία(-ες) διαβίβασης των μεταδεδομένων.

               Σε περίπτωση σημαντικών αναθεωρήσεων από την 1η Απριλίου 2024 και μετά, τα κράτη μέλη οφείλουν να κοινοποιούν ξεχωριστά την(τις) αντίστοιχη(-ες) ημερομηνία(-ες) στην Επιτροπή (Eurostat) εντός της εβδομάδας που έπεται κάθε σημαντικής αναθεώρησης.

               4.3.   Συνοχή

               Τα κράτη μέλη υποβάλλουν έκθεση σχετικά με τυχόν σημαντικές ασυνέπειες μεταξύ των στοιχείων που διαβιβάζονται με τις διάφορες δέσμες στοιχείων που ορίζονται στον κανονισμό (ΕΕ) 2017/712 της Επιτροπής.

               4.4.   Κάλυψη και ακρίβεια

               Για την αναφορά της κάλυψης, παρέχονται οι ακόλουθες απόλυτες τιμές για την καταμέτρηση προσώπων σε εθνικό επίπεδο και αναλύονται κατά φύλο και ευρείες ηλικιακές ομάδες, όπως ορίζονται στον εκτελεστικό κανονισμό (ΕΕ) 2017/543 της Επιτροπής:

               α)
                     απογραφόμενος πληθυσμός·

               β)
                     αριθμός όλων των τεκμαρτών εγγραφών·

               γ)
                     αριθμός όλων των διαγραφών εγγραφών·

               δ)
                     ελλιπής κάλυψη (εκτιμώμενη)·

               ε)
                     υπερκάλυψη (εκτιμώμενη)·

               στ)
                     εκτιμώμενος πληθυσμός-στόχος.

               Για την αξιολόγηση της ακρίβειας, παρέχονται οι ακόλουθες απόλυτες τιμές για την καταμέτρηση προσώπων σε εθνικό επίπεδο και αναλύονται κατά φύλο και ευρείες ηλικιακές ομάδες, όπως ορίζονται στον εκτελεστικό κανονισμό (ΕΕ) 2017/543 της Επιτροπής:

               α)
                     απογραφόμενος πληθυσμός·

               β)
                     αριθμός παρατηρούμενων εγγραφών στοιχείων για το θέμα που προέρχονται από παραδοσιακή απογραφή·

               γ)
                     αριθμός παρατηρούμενων εγγραφών στοιχείων για το θέμα που προέρχονται από διοικητικά μητρώα·

               δ)
                     αριθμός παρατηρούμενων εγγραφών στοιχείων για το θέμα που προέρχονται από δειγματοληπτικές έρευνες·

               ε)
                     αριθμός παρατηρούμενων εγγραφών στοιχείων για το θέμα που προέρχονται από πολλαπλές πηγές στοιχείων·

               στ)
                     συμπληρωματική δέσμη στατιστικών μονάδων για το θέμα (για τα δείγματα)·

               ζ)
                     αριθμός τεκμαρτών παρατηρήσεων για το θέμα·

               η)
                     αριθμός εγγραφών με ελλείπουσες πληροφορίες για το θέμα.

               Οι ανωτέρω απόλυτες τιμές για την αξιολόγηση της ακρίβειας παρέχονται για τα ακόλουθα θέματα της απογραφής:

               α)
                     Νόμιμο γαμικό καθεστώς (LMS)·

               β)
                     Οικογενειακή κατάσταση (FST)·

               γ)
                     Καθεστώς νοικοκυριού (HST)·

               δ)
                     Καθεστώς τρέχουσας δραστηριότητας (CAS)·

               ε)
                     Επάγγελμα (OCC)·

               στ)
                     Κλάδος (IND)·

               ζ)
                     Καθεστώς απασχόλησης (SIE)·

               η)
                     Θέση του τόπου εργασίας (LPW)·

               θ)
                     Μορφωτικό επίπεδο (EDU)·

               ι)
                     Χώρα/τόπος γέννησης (POB)·

               ια)
                     Χώρα ιθαγένειας (COC)·

               ιβ)
                     Έτος άφιξης στη χώρα από το 2010 και μετά (YAT)·

               ιγ)
                     Έτος άφιξης στη χώρα από το 1980 και μετά (YAE)·

               ιδ)
                     Τόπος συνήθους διαμονής ένα έτος πριν από την απογραφή (ROY)·

               ιε)
                     Ρυθμίσεις στέγασης (HAR).

               4.5. Πληρότητα

               Τα κράτη μέλη υποβάλλουν έκθεση σχετικά με τον βαθμό πληρότητας των στοιχείων όσον αφορά τις απαιτήσεις του κανονισμού (ΕΚ) αριθ. 763/2008. Τα μέλη παρέχουν λεπτομέρειες σχετικά με τυχόν θέματα απογραφής ή συναφείς αναλύσεις για τα οποία δεν παρέχονται στοιχεία.

               4.6. Καταλληλότητα

               Παρέχονται σε επίπεδο Ένωσης πληροφορίες σχετικά με τα ακόλουθα:

               α)  μέτρα που έχουν ληφθεί για τον προσδιορισμό και την ικανοποίηση των αναγκών των χρηστών·

               β)  παρακολούθηση της έκτασης των εξαγωγών στοιχείων.


title: Εκτελεστικός κανονισμός (ΕΕ) 2017/1355 της Επιτροπής, της 20ής Ιουλίου 2017, σχετικά με τον καθορισμό ελάχιστης τιμής πώλησης αποκορυφωμένου γάλακτος σε σκόνη για τον ενδέκατο επιμέρους διαγωνισμό που διεξάγεται στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/2080

text:
               21.7.2017

               EL

               Επίσημη Εφημερίδα της Ευρωπαϊκής Ένωσης

               L 190/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1355 ΤΗΣ ΕΠΙΤΡΟΠΉΣ
   της 20ής Ιουλίου 2017
   σχετικά με τον καθορισμό ελάχιστης τιμής πώλησης αποκορυφωμένου γάλακτος σε σκόνη για τον ενδέκατο επιμέρους διαγωνισμό που διεξάγεται στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/2080
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (2), και ιδίως το άρθρο 32,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) 2016/2080 της Επιτροπής (3) προκηρύχθηκε διαγωνισμός πώλησης αποκορυφωμένου γάλακτος σε σκόνη.

               (2)

               Λαμβανομένων υπόψη των προσφορών που έχουν παραληφθεί για τον ενδέκατο επιμέρους διαγωνισμό, δεν θα πρέπει να καθορισθεί ελάχιστη τιμή πώλησης.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τον ενδέκατο επιμέρους διαγωνισμό για την πώληση αποκορυφωμένου γάλακτος σε σκόνη στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/2080, για τον οποίο η προθεσμία κατά την οποία οι προσφορές έπρεπε να υποβληθούν έληξε στις 18 Ιουλίου 2017, δεν καθορίζεται ελάχιστη τιμή πώλησης.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 206 της 30.7.2016, σ. 71.

      (3)  Εκτελεστικός κανονισμός (ΕΕ) 2016/2080 της Επιτροπής, της 25ης Νοεμβρίου 2016, για την προκήρυξη διαγωνισμού πώλησης αποκορυφωμένου γάλακτος σε σκόνη (ΕΕ L 321 της 29.11.2016, σ. 45).


title: Εκτελεστικός κανονισμός (ΕΕ) αριθ. 720/2012 της Επιτροπής, της 7ης Αυγούστου 2012 , σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012

text:
               8.8.2012

               EL

               Επίσημη Εφημερίδα της Ευρωπαϊκής Ένωσης

               L 211/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 720/2012 ΤΗΣ ΕΠΙΤΡΟΠΉΣ
   της 7ης Αυγούστου 2012
   σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/2012 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και οι δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 691/2012 της Επιτροπής (4).

               (2)

               Τα στοιχεία που έχει, επί του παρόντος, στη διάθεσή της η Επιτροπή οδηγούν στην τροποποίηση των εν λόγω ποσών, σύμφωνα με το άρθρο 36 του κανονισμού (ΕΚ) αριθ. 951/2006.

               (3)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/2012, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Αυγούστου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  EE L 254 της 30.9.2011, σ. 12.

      (4)  EE L 202 της 28.7.2012, σ. 15.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 8 Αυγούστου 2012

                  (σε EUR)

                  Κωδικός ΣΟ

                  Ποσό της αντιπροσωπευτικής τιμής ανά 100 kg καθαρού βάρους του εν λόγω προϊόντος

                  Ποσό του πρόσθετου δασμού ανά 100 kg καθαρού βάρους του εν λόγω προϊόντος

                  1701 12 10 (1)

                  40,90

                  0,00

                  1701 12 90 (1)

                  40,90

                  2,34

                  1701 13 10 (1)

                  40,90

                  0,00

                  1701 13 90 (1)

                  40,90

                  2,63

                  1701 14 10 (1)

                  40,90

                  0,00

                  1701 14 90 (1)

                  40,90

                  2,63

                  1701 91 00 (2)

                  50,30

                  2,38

                  1701 99 10 (2)

                  50,30

                  0,00

                  1701 99 90 (2)

                  50,30

                  0,00

                  1702 90 95 (3)

                  0,50

                  0,22

         (1)  Καθορισμός για τον ποιοτικό τύπο όπως καθορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως καθορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) 2015/986 της Επιτροπής, της 24ης Ιουνίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.6.2015

               EL

               Επίσημη Εφημερίδα της Ευρωπαϊκής Ένωσης

               L 159/49

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/986 ΤΗΣ ΕΠΙΤΡΟΠΉΣ
   της 24ης Ιουνίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  145,9

                  MK

                  37,9

                  TR

                  82,4

                  ZZ

                  88,7

                  0707 00 05

                  MK

                  20,6

                  TR

                  111,1

                  ZZ

                  65,9

                  0709 93 10

                  TR

                  108,2

                  ZZ

                  108,2

                  0805 50 10

                  AR

                  128,9

                  BO

                  143,4

                  BR

                  107,1

                  TR

                  102,0

                  ZA

                  140,6

                  ZZ

                  124,4

                  0808 10 80

                  AR

                  163,3

                  BR

                  100,2

                  CL

                  131,9

                  NZ

                  146,6

                  US

                  159,8

                  ZA

                  128,4

                  ZZ

                  138,4

                  0809 10 00

                  TR

                  270,9

                  ZZ

                  270,9

                  0809 29 00

                  TR

                  359,1

                  US

                  581,4

                  ZZ

                  470,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1638 της Επιτροπής, της 6ης Σεπτεμβρίου 2016, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
                  13.9.2016

                  EL

                  Επίσημη Εφημερίδα της Ευρωπαϊκής Ένωσης

                  L 244/1

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1638 ΤΗΣ ΕΠΙΤΡΟΠΉΣ
      της 6ης Σεπτεμβρίου 2016
      σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο ε),
      Εκτιμώντας τα ακόλουθα:

                  (1)

                  Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, (εφεξής καλούμενη «Συνδυασμένη Ονοματολογία» ή «ΣΟ»), η οποία παρατίθεται στο παράρτημα I του εν λόγω κανονισμού.

                  (2)

                  Το κείμενο της συμπληρωματικής σημείωσης 2 του κεφαλαίου 15 του Δευτέρου Μέρους της Συνδυασμένης Ονοματολογίας ορίζει τα χαρακτηριστικά των ελαίων τα οποία παράγονται αποκλειστικά από την επεξεργασία ελαιών, τα οποία υπάγονται στις κλάσεις 1509 και 1510. Το κείμενο της εν λόγω συμπληρωματικής σημείωσης έχει συνταχθεί βάσει του κανονισμού (ΕΟΚ) αριθ. 2568/91 της Επιτροπής (2), που ορίζει τα φυσικοχημικά και οργανοληπτικά χαρακτηριστικά των ελαιολάδων και των πυρηνελαίων, καθώς και τις μεθόδους αξιολόγησης των χαρακτηριστικών αυτών. Οι εν λόγω μέθοδοι και οι οριακές τιμές για τα χαρακτηριστικά των ελαιολάδων επικαιροποιούνται τακτικά με βάση γνωμοδότηση των χημικών εμπειρογνωμόνων και σε συμφωνία με το έργο που επιτελείται στο πλαίσιο του Διεθνούς Συμβουλίου Ελαιολάδου (IOC).

                  (3)

                  Ως αποτέλεσμα διαφόρων τροποποιήσεων στον κανονισμό (ΕΟΚ) αριθ. 2568/91, το τρέχον κείμενο της συμπληρωματικής σημείωσης 2 του κεφαλαίου 15 του Δευτέρου Μέρους της Συνδυασμένης Ονοματολογίας δεν είναι πλέον σύμφωνο με την επί του παρόντος ισχύουσα έκδοση του κανονισμού (ΕΟΚ) αριθ. 2568/91 και πρέπει να τροποποιηθεί αναλόγως.

                  (4)

                  Για να αποφεύγονται οι συχνές τροποποιήσεις των σχετικών παραμέτρων στη συμπληρωματική σημείωση 2 του κεφαλαίου 15 ώστε να επικαιροποιείται σύμφωνα με τον κανονισμό (ΕΟΚ) αριθ. 2568/91, είναι σκόπιμο να θεσπισθεί νέο κείμενο της συμπληρωματικής σημείωσης με απευθείας αναφορά στα σχετικά μέρη του εν λόγω κανονισμού.

                  (5)

                  Δεδομένου ότι ορισμένοι νέοι κωδικοί ΣΟ θα εισαχθούν στο κεφάλαιο 15 από την 1η Ιανουαρίου 2017, το νέο κείμενο της συμπληρωματικής σημείωσης 2 του εν λόγω κεφαλαίου, που αντικατοπτρίζει τους εν λόγω νέους κωδικούς ΣΟ, θα πρέπει να τεθεί σε ισχύ την 1η Ιανουαρίου 2017.

                  (6)

                  Συνεπώς, το παράρτημα I του κανονισμού (ΕΟΚ) αριθ. 2658/87 θα πρέπει να τροποποιηθεί αναλόγως.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Στο Δεύτερο Μέρος, κεφάλαιο 15 της συνδυασμένης ονοματολογίας, που παρατίθεται στο παράρτημα I του κανονισμού (ΕΟΚ) αριθ. 2658/87, η συμπληρωματική σημείωση 2 αντικαθίσταται από το ακόλουθο κείμενο:

                     «2.

                                 A.

                                    Στις κλάσεις 1509 και 1510 υπάγονται μόνο τα έλαια τα οποία παράγονται αποκλειστικά με επεξεργασία ελαιών και έχουν τα χαρακτηριστικά, όσον αφορά την περιεκτικότητα σε λιπαρά οξέα και σε στερόλες, τα οποία αναφέρονται στο παράρτημα I του κανονισμού (ΕΟΚ) αριθ. 2568/91 της Επιτροπής
                                     (*)
                                    . Η παρουσία τους μπορεί να προσδιορίζεται με τη χρήση των μεθόδων που περιγράφονται στα παραρτήματα V και X του εν λόγω κανονισμού.

                                 Δεν υπάγονται στις κλάσεις 1509 και 1510 τα χημικώς τροποποιημένα ελαιόλαδα (κυρίως τα επανεστεροποιημένα ελαιόλαδα) και τα μείγματα ελαιολάδου με άλλα έλαια. Η παρουσία επανεστεροποιημένου ελαιολάδου εντοπίζεται με τη βοήθεια της μεθόδου που περιγράφεται στο παράρτημα VII του κανονισμού (ΕΟΚ) αριθ. 2568/91.

                                 B.

                                    Στη διάκριση 1509 10 υπάγονται μόνο τα ελαιόλαδα που ορίζονται στα ακόλουθα σημεία 1, 2 και 3, τα οποία παράγονται αποκλειστικά με μηχανικές μεθόδους ή με άλλες φυσικές μεθόδους υπό συνθήκες που δεν προκαλούν την αλλοίωση του ελαίου και τα οποία δεν έχουν υποστεί καμία άλλη επεξεργασία πλην της πλύσης, της μετάγγισης, της φυγοκέντρησης και της διήθησης. Τα ελαιόλαδα που λαμβάνονται με διαλύτες, με βοηθητικές ύλες παραλαβής που έχουν χημική ή βιοχημική δράση ή με μεθόδους επανεστεροποίησης καθώς και οποιαδήποτε μείγματα με έλαια άλλης φύσης αποκλείονται από αυτή τη διάκριση.

                                             1.

                                                Για την εφαρμογή της διάκρισης 1509 10 10, θεωρείται ως “μειονεκτικό ελαιόλαδο” το ελαιόλαδο το οποίο παρουσιάζει τα χαρακτηριστικά των ελαιολάδων της κατηγορίας 3, όπως ορίζονται στο παράρτημα I του κανονισμού (ΕΟΚ) αριθ. 2568/91.

                                             2.

                                                Για την εφαρμογή της διάκρισης 1509 10 20, θεωρείται ως “εξαιρετικά παρθένο ελαιόλαδο” το ελαιόλαδο το οποίο παρουσιάζει τα χαρακτηριστικά των ελαιολάδων της κατηγορίας 1, όπως ορίζονται στο παράρτημα I του κανονισμού (ΕΟΚ) αριθ. 2568/91.

                                             3.

                                                Υπάγονται στη διάκριση 1509 10 80 άλλα παρθένα ελαιόλαδα τα οποία παρουσιάζουν τα χαρακτηριστικά των ελαιολάδων της κατηγορίας 2, όπως ορίζονται στο παράρτημα I του κανονισμού (ΕΟΚ) αριθ. 2568/91.

                                 Γ.

                                    Υπάγεται στη διάκριση 1509 90 το ελαιόλαδο το οποίο λαμβάνεται με επεξεργασία ελαιολάδων υπαγομένων στις διακρίσεις 1509 10 10, 1509 10 20 και/ή 1509 10 80, έστω και αναμεμειγμένο με παρθένο ελαιόλαδο, και παρουσιάζει τα χαρακτηριστικά των ελαιολάδων των κατηγοριών 4 και 5, όπως ορίζονται στο παράρτημα I του κανονισμός (ΕΟΚ) αριθ. 2568/91.

                                 Δ.

                                    Για την εφαρμογή της διάκρισης 1510 00 10, θεωρούνται ως “ακατέργαστα έλαια” τα έλαια τα οποία παρουσιάζουν τα χαρακτηριστικά των ελαιολάδων της κατηγορίας 6, όπως ορίζονται στο παράρτημα I του κανονισμού (ΕΟΚ) αριθ. 2568/91.

                                 E.

                                    Υπάγονται στη διάκριση 1510 00 90 τα ελαιόλαδα που λαμβάνονται με επεξεργασία ελαίων υπαγομένων στη διάκριση 1510 00 10, έστω και αναμεμειγμένα με παρθένο ελαιόλαδο, καθώς και τα έλαια που δεν παρουσιάζουν τα χαρακτηριστικά των ελαίων τα οποία αναφέρονται στα σημεία Β, Γ και Δ της παρούσας συμπληρωματικής σημείωσης.

                                 Τα έλαια της παρούσας διάκρισης πρέπει να έχουν τα χαρακτηριστικά των ελαιολάδων των κατηγοριών 7 και 8, όπως ορίζονται στο παράρτημα I του κανονισμού (ΕΟΚ) αριθ. 2568/91.

      Άρθρο 2
      Ο παρών κανονισμός αρχίζει να ισχύει την 1η Ιανουαρίου 2017.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 6 Σεπτεμβρίου 2016.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής Φορολογίας και Τελωνειακής Ένωσης

         (1)  ΕΕ L 256 της 7.9.1987, σ. 1.

         (2)  Κανονισμός (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού (ΕΕ L 248 της 5.9.1991, σ. 1).